stanford-oval/wikipedia huggingface dataset:
Omia
Soittajat

Marko Tuovinen:  laulu, kitarat ("Erämaa") taustalaulu (6)
Jani Litmanen: laulu ("Erämaa")
Tapio Nykänen: koskettimet ja ohjelmointi (1-9)
Timo Hacklin: harmonikka (3, 4)
Raine Turunen – sähkö- ja akustinen kitara (1-5, 8)
Pate Heinonen: sähkö- ja akustinen kitara (6, 7, 9) ja taustalaulu (7)
Juha Luoma: basso ("Erämaa")
Juhani Pöntinen: basso ja banjo (1-9)
Tom Turunen: rummut ja perkussiot (1-9)
Raisa Päivinen: viulu (3,8)
Juhana Turunen: sello ("Erämaa")
Antti Nykänen: sello (3)
Vesa Tuovinen: trumpetti ja flyygelitorvi (1-3, 5)
Esa Lehtinen: sopraano- ja tenorisaksofoni ja huilu (1, 2, 5, 8)
Jarkko Mustonen: vetopasuuna (5)
Elina Lautamäki: huilu (6)
Pekka Seppänen: tenorisaksofoni (7)
Jarkko Kettunen: nokkahuilu ("Erämaa")
Sanna Ajakainen: taustalaulu (4, 5)
Salla Rimmi: taustalaulu (5)
Harri Kettunen: taustalaulu (1, 2, 5)
Hanna Ahponen: taustalaulu (1, 2)
Kirsi Nikulainen: taustalaulu (7)
Jollof-riisi

Ghanalaista jollof-riisiä
Jollof-riisi, jota kutsutaan myös nimellä benachin, on suosittu riisiateria useissa Länsi-Afrikan maissa.
Aterian alkuperä

Jollof-riisi on yksi perinteisimmistä aterioista läntisessä Afrikassa, ja sitä syödään kaikkialla alueella, muun muassa Ghanassa, Senegalissa, Gambiassa, Nigeriassa, Sierra Leonessa, Liberiassa, Norsunluurannikolla, Togossa, Kamerunissa sekä Malissa. Jollof-riisin nimi ja ainesosat vaihtelevat, ja jokaisessa maassa vain paikallista valmistustapaa pidetään ainoana oikeana valmistustapana. Jollof-riisi on saanut nimensä länsiafrikkalaiselta kansalta wolofeilta, tosin Senegalissa ja Gambiassa ateriaa kutsutaan wolofin kielellä joko nimeltä theibou dienne tai benachin. Ranskankielisillä alueilla ateriaa kutsutaan nimeltä riz au gras. Sen variaatioista huolimatta jollof-riisi on tullut ehkäpä Afrikan tunnetuimmaksi ruoaksi maanosan ulkopuolella.
Aiheesta muualla

Kuvia tai muita tiedostoja aiheesta Jollof-riisi Wikimedia Commonsissa
Joensuun oikeus- ja poliisitalo

| Joensuun oikeus- ja poliisitalo |
| --- | --- |
Osoite:  Pykäläkuja 1, 80100 Joensuu
Sijainti:  Sirkkala, Joensuu
Koordinaatit:  62.60351°N, 29.78900°E
Rakennustyyppi:  julkinen rakennus
Valmistumisvuosi:  2017
Omistaja:  Senaatti-kiinteistöt
Käyttäjä:  Pohjois-Karjalan käräjäoikeus, Itä-Suomen poliisilaitos
Bruttoala:  12 050 m2 
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Joensuun oikeus- ja poliisitalo on Joensuun Sirkkalan kaupunginosassa sijaitseva, Suomen oikeus- ja poliisiviranomaisten käyttämä, vuonna 2017 valmistunut julkinen rakennus. Rakennuksen rakennuttaja ja omistaja on Senaatti-kiinteistöt. Talon pääsuunnittelija on Kaj Rajakaltio Arkkitehtitoimisto Hannu Jaakkolasta.
Rakennuksen suurimmat käyttäjät ovat Itä-Suomen poliisilaitos, Pohjois-Karjalan käräjäoikeus ja Syyttäjälaitos (aiempi Itä-Suomen syyttäjänvirasto).
Aiheesta muualla

Joensuun poliisi- ja oikeustalo tulee Sirkkalaan (27.1.2011) (yle.fi)
Manon van Rooijen

| Mitalit> Maa:   Alankomaat.Naisten uinti. Olympialaiset  | Mitalit> Maa:   Alankomaat.Naisten uinti. Olympialaiset  | Mitalit> Maa:   Alankomaat.Naisten uinti. Olympialaiset  | Maa:   Alankomaat> Naisten uinti. |
| --- | --- | --- | --- |
|  Kultaa | Peking 2008 | 4 × 100 m vapaauintiviesti |  |
|  Hopeaa | Sydney 2000 | 4 × 100 m vapaauintiviesti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Pronssia | Berliini 2002 | 4 × 100 m vapaauintiviesti |  |
Manon van Rooijen  (s. 3. heinäkuuta 1982, Leerdam, Etelä-Hollanti) on alankomaalainen uimari, joka Alankomaiden 4 × 100 metrin vapaauintiviestijoukkueen jäsenenä voitti olympiahopeaa kesäolympialaisissa 2000. Joukkueessa uivat myös Inge de Bruijn, Thamar Henneken ja Wilma van Hofwegen.
Vuoden 2008 kesäolympialaisissa Kiinan Pekingissä van Rooijen ui jälleen Alankomaiden 4 × 100 metrin vapaauintiviestijoukkueessa, tällä kertaa tosin vain alkuerissä. Finaaliin hänet korvattiin Marleen Veldhuisilla. Loppukilpailussa Alankomaiden joukkue nappasi kultamitalin, myös van Rooijen sai sellaisen, sillä alkueräuimaritkin palkitaan mitalilla.
Van Rooijen muutti vuonna 2001 Yhdysvaltoihin opiskellakseen Miamin yliopistossa. Vuonna 2004 hän palasi takaisin Alankomaihin, ja nykyisinmilloin? hän asuu Dordrechtin kaupungissa.
Ontologia (tietojenkäsittelytiede)

Ontologia on tietojenkäsittelytieteissä, erityisesti tietämykseen liittyvässä tutkimuksessa ja kehitystyössä, kuvaus tarkasteltavan sovellusalueen käsitteistä ja käsitteiden välisistä suhteista. Kun filosofinen ontologia on olemisen kategorioita tutkiva tiede, rajautuu  ontologia tietojenkäsittelytieteissä  tietämysrakenteeksi, siis artefaktiksi, joka mallintaa valittua sovellusaluetta. Tietojenkäsittelytieteiden ja filosofian ontologioita yhdistää toisiinsa se, että ne koostuvat entiteeteistä, ideoista tai tapahtumista sekä se, että niiden ominaisuuksia ja yhteyksiä määrittää tietty kategoriajärjestelmä.
Tietojenkäsittelytieteessä ontologialta vaaditaan harvoin universaalia totuutta, vaan ontologia on tapauskohtainen ja ontologiaan valittavia käsitteitä ja käsitesuhteita ohjaavat käytännölliset tarpeet. Ontologioita käytetään sellaisissa tietokoneohjelmissa, joissa tarvitaan sovellusalueen yleistietämystä. Ontologioilla on merkittävä rooli myös niin sanotussa semanttisessa webissä, jossa ne toimivat tietokoneohjelmien keskinäisen kommunikoinnin ja sisällön analysoinnin mahdollistavina konesanastoina.
Esimerkkejä

Yleinen suomalainen ontologia (YSO) perustuu yleiseen suomalaiseen asiasanastoon (YSA). YSO on noin 30 000 yleiskäsitteen joukko, joka on järjestetty siten, että ontologiassa oleva käsite on yhteydessä rinnakkais-, ylä- ja alakäsitteisiinsä. Esimerkiksi YSO-käsitteen historia yläkäsite on tieteet (erikoisalat), sen rinnakkaiskäsitteitä muun muassa kielihistoria, historiikit ja esihistoria ja sen alakäsitteitä muun muassa luonnonhistoria, kirkkohistoria, taidehistoria ja sotahistoria.
Ontologiastandardeja

Ontologioiden toteuttamiseen on kehitetty runsaasti erilaisia standardeja ja kuvauskieliä.
OWL Web Ontology Language (W3C:n suositus)
SKOS
Ontology Languages for the Semantic Web, Asunción Gómez-Pérez and Oscar Corcho, 2002 (PDF)
Ontologioita

DBpedia
Gene Ontology
Umbel (Arkistoitu – Internet Archive)
WordNet
Ontologioita > Suomalaisia ontologioita

Yleinen suomalainen ontologia (YSO), perustuu yleiseen suomalaiseen asiasanastoon.
Toimijaontologia (TOIMO)
Suomen ajallinen paikkaontologia (SAPO)
Suomen paikkaontologia (SUO)
Historiaontologia (HISTO)
Museoalan ontologia (MAO)
Taideteollisuusalan ontologia (TAO)
Valokuvausalan ontologia (VALO)
Aiheesta muualla

Suomalaiset semanttisen webin ontologiat (FinnONTO-projekti)
Hyvönen, Eero: Miksi asiasanastot eivät riitä vaan tarvitaan ontologioita?[vanhentunut linkki] 10.10.2005 (pdf)
Nykänen, Ossi: Web-ontologioiden perusteet[vanhentunut linkki], 2005 (pdf)
Finto suomalainen sanasto- ja ontologiapalvelu
Ontologiat kirjastoihin – miten, miksi, milloin, Laila Heinemann, 2009
Ontology Development 101: A Guide to Creating Your First Ontology
Ondřej Hyman

| Ondřej Hyman |
| --- | --- |

Henkilötiedot
Syntynyt: 25. helmikuuta 1986 (ikä 38)
Uran tiedot
Laji:  ohjaskelkkailu
Seura:  TJ Saně Smržovka
Ondřej Hyman (s. 25. helmikuuta 1986 Jablonec nad Nisou, Tšekkoslovakia) on tšekkiläinen ohjaskelkkailija. Hän edustaa seuratasolla TJ Saně Smržovkaa.
Hyman oli vuoden 2007 MM-kilpailuissa 37:s ja sijoittui vastaavissa kisoissa 29:nneksi seuraavana vuonna. Hän oli MM-kisojen henkilökohtaisessa kilpailussa 34:s vuonna 2009 ja vuoden 2010 kisoissa 24:s. Hyman oli 25:s Vancouverin olympiakisoissa 2010. Hän sai kaudella 2011–2012 parhaat sijoituksensa sekä maailmancupista, jonka yhteiskilpailussa hän oli 12:nneksi paras, että MM-kisoista, joissa hän oli vuonna 2012 sijalla 23.
Myös Ondřejin veli Jakub on ohjaskelkkailija.
Aiheesta muualla

Kuvia tai muita tiedostoja aiheesta Ondřej Hyman Wikimedia Commonsissa
Jokilampi (Vesanto)

| Jokilampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Vesanto
Koordinaatit:  62°56′20″N, 26°08′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskujoki:  Vesijoki Keiteleeseen 
Järvinumero:  14.428.1.004
Mittaustietoja
Pinnankorkeus:  108,2 m  
Pituus:  580 m  
Leveys:  90 m  
Rantaviiva:  1,117 km  
Pinta-ala:  3,144 ha  
Suurin syvyys:  1,4 m  
Saaria:  ei saaria 
 fiJokilampi 
Jokilampi  on Pohjois-Savossa Vesannolla  Vesijärven lähellä sijaitseva lampi.
Maantietoa

Lampi on 580 metriä pitkä, 90 metriä leveä, ja sen pinta-ala on 3,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Vesijoen valuma-alueeseen (14.428) se kuuluu. Lammen vedenpinnan korkeus on 108,2 metriä mpy.
Thaddeus Joseph Jakubowski

Thaddeus Joseph Jakubowski (5. huhtikuuta 1924 Chicago – 14. heinäkuuta 2013) oli yhdysvaltalainen roomalaiskatolinen piispa. Hänet vihki papiksi Chicagon arkkihiippakuntaan Samuel Alphonsius Stritch 3. toukokuuta 1950. Hänet nimitettiin Chicagon vihkipiispaksi ja Plestian titulaaripiispaksi 16. helmikuuta 1988, ja piispaksi vihkiminen seurasi 11. huhtikuuta. Pääkonsekraattorina toimi Joseph Louis Bernardin, jota avustivat Alfred Leo Abramowicz ja Nevin William Hayes.
Jakubowski jäi eläkkeelle 24. tammikuuta 2003.
Thaddäus Weigl

Thaddäus Weigl (8. huhtikuuta 1776 – 29. helmikuuta 1844 Wien) oli itävaltalainen musiikin kustantaja, säveltäjä ja kapellimestari. Hän oli sellisti Joseph Franz Weiglin poika ja säveltäjä Joseph Weiglin veli.
Weigl opiskeli musiikin teoriaa Johann Georg Albrechtsbergerin johdolla. Vuodesta 1795 hän työskenteli hoviteatterin musiikkikustantamossa. Hän perusti vuonna 1803 oman kustannusyhtiön, joka teki konkurssin vuonna 1831. Weigl oli myös hoviteatterin varakapellimestari ja vuodesta 1806 säveltäjä. Hänen tuotantoonsa kuuluu viisi operettia ja viisitoista balettia.
Teemu Ojanne

Teemu Sakari Ojanne (s. 1956 tai 1957) on suomalainen näyttelijä. Ojanne on koulutukseltaan kasvatustieteiden ylioppilas. Ojanne on toiminut Rauman kaupunginteatterin johtajana vuosina 2006–2010.
Omid

Omid
Omid (pers. ‏امید‎, "Toivo") on Iranin ensimmäinen kotimaassaan valmistettu satelliitti.  Satelliitin vei kiertoradalle iranilaisvalmisteinen kantoraketti Safir 2 ("Lähettiläs") 2. helmikuuta 2009. Satelliitti on tietoliikenne- ja tutkimussatelliitti.. Satelliitin missio päättyi 19. maaliskuuta 2009 mennessä eli se oli yhtä lyhytaikainen kuin suurvaltojen ensimmäiset satelliitit 1950-luvulla.
Satelliitti ja sen lentorata

Iranin avaruusviraston mukaan satelliitti kiersi maata 245–381 km korkeudella ja radan inklinaatio oli 55,7 astetta. Satelliitti kiersi Maan 15 kertaa vuorokaudessa. Satelliitin massa oli 27 kg.
Omid laukaistiin Iranin vallankumouksen 30-vuotisjuhlapäivänä. Laukaisu tapahtui kaakkoon välttäen mm. Lähi-idän alueiden ylilennon[lähde? ].
Satelliitti palasi amerikkalaistietojen mukaan Maan ilmakehään huhtikuun 25. 2009.
Poliittinen reaktio länsimaissa

Läntisissä tiedotusvälineissä Iranin suoritusta kommentoitiin eri tavoin:
syytöksiä: "Iran insists satellite launch has no military aim", jossa insists on lähinnä käännettävissä "väittää vasten parempaa tietoa". Israel ja "Länsi" (mm. Englannin ulkoministeri ja NATO)  vaativat jonkin tasoisia vastatoimia Iranille vedoten Safir-2-kantoraketin potentiaaliseen kantamaan ballistisilla lennoilla. Iranin presidentti julisti satelliitin olevan pyrkimys eroon länsimaiden teknologiamonopolista, Iranin "peaceful space program" esitettiin jälleen lainausmerkeissä viestimissä . Iranin Ahmadinejadin retoriikka kotiyleisölleen tyyliin "We have a divine view of technology unlike the dominating powers of the world who have Satanic views" tekee piensatelliitin laukaisun arvioinnin vaikeammaksi käsitellä länsimaissa.
vähättelyä: "first home-built satellite" jossa sana "home-built" viittaa pikemminkin autotallitasoiseen tekniikkaan kuin satelliitin kotimaisuuteen
Yhdysvaltain aselajijohtajien puheenjohtaja kenraali Cartwright on lehdistötilaisuudessaan kuvannut Iranin kantorakettia termillä "rudimentary" ja todennut, ettei se ole kantoraketti, koska on liian hidas valmistella laukaisuun. Tilaisuuteen osallistui Yhdysvaltain puolustusministeri Gates. Ilmeisesti lausunnon tarkoitus oli vähentää Iranin satelliitin laukaisun aikaansaamaa sisäpoliittista painetta presidentti Obaman, joka on puheissaan viitannut pyrkimykseen normalisoimaan Yhdysvaltain ja Iranin suhteen, politiikkaa vastaan.
Edeltäjä Sina-1

Iranin käyttöön ottama ensimmäinen satelliitti, Sina-1, laukaistiin Maan kiertoradalle Plesetskistä Venäjältä vuonna 2005. Sinan vei avaruuteen venäläinen kantoraketti.
Oleg Šargorodski

| Oleg Šargorodski> Henkilötiedot |
| --- | --- |
Syntynyt: 19. marraskuuta 1969 (ikä 54) Harkova, Ukrainan SNT, Neuvostoliitto
Kansalaisuus:   Venäjä  Ukraina
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  87 kg
Pelaajaura
Pääsarjaura:  1987–2004
Aik. seurat:  Dynamo Harkova (USSR) Dynamo Moskova (USSR) Houston Aeros (IHL) Detroit Vipers (IHL) Phoenix Roadrunners (IHL) TsSKA Moskova (RSL) HPK (SML) Fort Wayne Komets (IHL) Metallurg Novokuznetsk (RSL) Avangard Omsk (RSL) Ak Bars Kazan (RSL) Krylja Sovetov (VHL)
Oleg Vitaljevitš Šargorodski (ven. Олег Витальевич Шаргородский, s. 19. marraskuuta 1969 Harkova, Ukrainan SNT, Neuvostoliitto) on venäläinen entinen jääkiekkoilja, pelipaikaltaan puolustaja. Šargorodski pelasi SM-Liigassa kaudella 1997–1998 HPK:n riveissä 47 ottelua tehden niissä seitsemän maalia ja 21 pistettä. Jäähyminuutteja Šargorodskille tuomittiin kauden aikana 134 minuuttia.
Ennen Suomeen tuloaan Šargorodski pelasi Yhdysvalloissa IHL-liigaa alun kolmatta kautta sekä Venäjän jääkiekon Superliigaa Moskovan TsSKA:n riveissä. HPK-kauden jälkeen Šargorodski palasi vielä yhdeksi kaudeksi IHL-liigan Fort Wayne Kometsin riveihin ja sen jälkeen jälleen Superliigaan Metallurg Novokuznetskin riveihin. Kaudelle 2000–2001 hän siirtyi Avangard Omskin riveihin kolmen vuoden sopimuksella. Kesken viimeisen vuoden hän kuitenkin siirtyi Omskista Ak Bars Kazaniin. Šargorodski päätti uransa pelaamalla Venäjän toiseksi korkeimmalla tasolla, VHL-liigssa Moskovan Krylja Sovetovin riveissä kauden 2003–2004.
Šargorodski pelasi vuoden 1987 alle 18-vuotiaiden EM-turnauksessa Neuvostoliiton joukkueessa sekä edusti Venäjää vuoden 1994 olympiaturnauksessa Norjan Lillehammerissa.
Aiheesta muualla

Oleg Šargorodski Elite Prospects. Everysport Media Group AB. (englanniksi)
Oleg Šargorodski The Internet Hockey Databasessa (englanniksi)
Joonas Koskela

Joonas Koskela (s. 24. huhtikuuta 1990 Kotka) on suomalainen meteorologi, joka on työskentellyt Yleisradiolla  2013-2022.  Tammikuusta 2023 hän on ollut MTV:n meteorologi.  Hän on opiskellut fysiikkaa ja meteorologiaa Helsingin yliopistossa.
Varusmiespalveluksen jälkeen Koskelan tavoitteena oli opiskella sähkötekniikan diplomi-insinööriksi, mutta sen sijaan hänet valittiin todistusvalinnassa Helsingin yliopiston matemaattis-luonnontieteelliseen tiedekuntaan. Opintosuunnista ilmakehän ilmiöt kiinnostivat häntä eniten. Ukkosta hän on rakastanut lapsuudesta asti, ja myös muut sään ääri-ilmiöt kiehtovat häntä. Pro gradu -työssään Koskela käsitteli ukkosen voimakkuuden luokittelua.
Koskela on selittänyt julkisuudessa näkemyksiään, miksi eri sääennustajat antavat toisinaan varsin erilaisia tulkintoja.
Koskela asuu Vantaalla aviopuolisonsa ja tyttärensä kanssa. Hän harrastaa moottoripyöräilyä ja biljardia, jota pelaa kilpatasolla. Kouluaikoinaan Koskela kilpaili myös yleisurheilussa, jossa hänen lajeinaan olivat pituushyppy, kolmiloikka ja 100 metrin juoksu.
Aiheesta muualla

Kuuluttajan vieras - meteorologi Joonas Koskela (Radio-ohjelma) Yle - Radio.  30.4.2014. Arkistoitu 26.7.2014. Viitattu 22.6.2018.
Martikainen, Linda: Meteorologi Joonas Koskela rakastaa rajuilmoja Seura -lehti.  18.6.2014. Viitattu 22.6.2018.
Katajisto, Tiina: Hyvä pokka auttaa tv-meteorologin työssä Kouvolan Sanomat.  8.5.2016. Viitattu 22.6.2018.
Karell, Laura: Metsäretkihaastattelussa: Joonas Koskela Suomen lasten metsäretkipäivä. Viitattu 22.6.2018.
Kemppinen, Pirjo: Meteorologit Anniina Valtonen ja Joonas Koskela paljastavat, mitä kulisseissa tapahtuu: ”Sääennustetta ei rakenneta lottoarvonnan tavoin” Seura.  22.6.2020. Viitattu 11.1.2021.
Oneohtrix Point Never

| Oneohtrix Point Never |
| --- | --- |
 Daniel Lopatin vuonna 2013.
Henkilötiedot
Koko nimi:  Daniel Lopatin
Syntynyt: 25. heinäkuuta 1982 (ikä 42) Wayland, Massachusetts
Muusikko
Taiteilijanimi:  Oneohtrix Point Never ja Chuck Person 
Aktiivisena:  2004–
Tyylilajit:  elektroninen musiikki experimental ambient drone hypnagogic
Soittimet:  syntetisaattori, sampleri
Levy-yhtiöt:  No Fun Mego Records Software Warp Records
Aiheesta muualla
Kotisivut
  [ Muokkaa Wikidatassa ] [ ohje ]  
Daniel Lopatin (s. 25. heinäkuuta 1982 Wayland, Massachusetts, Yhdysvallat), tunnettu paremmin taiteilijanimeltään Oneohtrix Point Never, on yhdysvaltalainen experimental-muusikko, säveltäjä ja tuottaja, joka asuu tätä nykyä Brooklynissa. Lopatinin vanhemmat ovat Venäjältä.
Diskografia > Studioalbumit

Betrayed in the Octagon (2007, Deception Island)
Zones Without People (2009, Arbor)
Russian Mind (2009, No Fun)
Returnal (2010, Editions Mego)
Replica (2011, Software / Mexican Summer)
R Plus Seven (2013, Warp)
Garden of Delete (2015, Warp)
Age Of (2018, Warp)
Magic Oneohtrix Point Never (2020, Warp)
Aiheesta muualla

Kuvia tai muita tiedostoja aiheesta Oneohtrix Point Never Wikimedia Commonsissa
The Vanguard Group

| The Vanguard Group, Inc>  |
| --- | --- |

Perustettu:  1975
Perustaja:  John C. Bogle
Toimitusjohtaja:  Salim Ramji
Henkilöstö:  17 600 (2020)
Kotisivu:  www.vanguard.com
Infobox OKVirheellinen NIMI-arvo: 
The Vanguard Group on yhdysvaltalainen sijoitusyhtiö. Yhtiö on yksi maailman suurimmista sijoitusyhtiöistä ja vuonna 2020 yhtiöllä oli noin 6,2 biljoonan dollarin arvosta hallinnoitavia varoja. Yhtiö on maailman toiseksi suurin pörssinoteerattujen rahastojen tarjoaja BlackRockin iSharesin jälkeen.
Yhtiön perusti John C. Bogle vuonna 1975, ja hän toimi yhtiön hallituksessa vuoteen 1999 asti. Yhtiön nykyinen toimitusjohtaja on Salim Ramji, joka aloitti tehtävän heinäkuussa 2024.
Aiheesta muualla

Viralliset verkkosivut
Joensuun lyseon peruskoulu

| Joensuun lyseon peruskoulu |
| --- | --- |
Sijainti:  Koskikatu 10, 80100 Joensuu
Koordinaatit:  62.6020°N, 29.7540°E
Tyyppi:  suomenkielinen yläkoulu
Perustettu:  1954
Rehtori:  Anna Renko
Opiskelijoita:  405(2022, luokka-asteet 7-9)
Kotisivu
Joensuun lyseon peruskoulu on Joensuun keskustassa toimiva suomenkieleinen yläkoulu (luokka-asteet 7-9). 
Koulua käy noin 400-450 oppilasta.
Koulussa voi opiskella myös erikoisluokilla, joissa painotetaan musiikkia, englantia tai liikuntaa. Pääosa koulun oppilaista tulee keskustan, Linnunlahden, Kanervalan, Noljakan ja Marjalan alueilta. Koulun naapurustossa sijaitsevat esimerkiksi Joensuun urheilutalo ja Joensuun pääkirjasto.
Henkilökuntaa on noin 45. Koulun rehtorina toimii Anna Renko.
Historiaa

Nyttemmin Lyseon peruskouluna tunnettu yläkoulu sai alkunsa nykytontillaan Joensuun keskuskansakouluna vuonna 1954, kun arkkitehti Viljo Rewellin suunnittelema koulurakennus valmistui Joensuun keskustaan. Sitä laajennettiin vuosien satossa kolmesti. Vuonna 1965 koulu muuttui kansalaiskouluksi Louhelan koulun rakentamisen seurauksena. Peruskoulu-uudistus (1974) muutti koulun Keskustan yläasteeksi. Myöhemmin nimi vaihtui nykymuotoon Joensuun lyseon peruskouluksi.
Huonoon kuntoon päässyt, sisäilmaongelmia aiheuttanut vanha koulurakennus purettiin pitkän pohdinnan ja vaihtoehtojen etsiskelyn jälkeen. Uusi koulu rakennettiin samalle tontille. Koulu aloitti toimintansa uudessa rakennuksessa keväällä 2007. Koulussa on 4 kerrosta ja hissi. Rakennusaikana oppilaiden kouluna oli Niinivaaran vanha koulu Tonttulankadulla.
Aiheesta muualla

Uuden koulurakennuksen kuvasto (2008), ks. arkisto (Arkistoitu – Internet Archive)
Tie 11300 (Viro)

Tie 11300 Arukülassa
Tie 11300 kulkee Pohjois-Virossa Raen kunnan Ülejoen kylästä valtatieltä 11 Lagedin ja Arukülan kautta Raasikun kunnan Peningin kylään.
Tie kulkee seuraavien maakuntien ja kuntien kautta:
Harjumaa

Raen kunta
Raasikun kunta
Joonas Koto

| Joonas Koto |
| --- | --- |
 Koto Omnium Gatherumin kanssa vuoden 2016 RockHarz-festivaalilla.
Henkilötiedot
Ammatti:  kitaristi
Muusikko
Yhtyeet:  Malpractice, To/Die/For, HateFrame, Omnium Gatherum
  [ Muokkaa Wikidatassa ] [ ohje ]  
Joonas ”Jope” Koto on suomalainen kitaristi, joka soittaa yhtyeessä Malpractice. Hän on soittanut myös yhtyeissä To/Die/For, Omnium Gatherum ja HateFrame.
Kodon yhtyeistä pitkäaikaisin on vuonna 1994 perustettu progressiivista metallia esittävä Malpractice, jonka perustaja ja pääasiallinen laulunkirjoittaja hän on. Vuosina 1999–2003 ja 2006–2009 Koto kuului To/Die/Foriin, jonka kanssa hän teki neljä studioalbumia. Laulaja Jarno Perätalo ja rumpali Tommi Lillman olivat hänen lapsuudenystäviään. Hän soitti yhtyeen livekokoonpanossa koskettimia sen ollessa vielä nimeltään Mary-Ann ja siirtyi kitaraan aiemman kitaristin erottua ennen All Eternity -albumin (1999) äänityksiä.
Kesällä 2011 Koto liittyi Omnium Gatherumiin soitettuaan sitä ennen yhtyeessä vuoden ajan sessiomuusikkona. Yhtyeen johtaja on Malpracticessakin soittanut Markus Vanhala. Hän jätti yhtyeen vuonna 2020.
Koto on nimennyt Stonen lempiyhtyeekseen ja sen kitaristin Roope Latvalan suurimmaksi musiikilliseksi vaikuttajakseen.
Aiheesta muualla

Joonas Koto Encyclopaedia Metallumissa (englanniksi)
Omnium Gatherum
| --- | --- |
Studioalbumit::   Spirits and August Light  Years in Waste  Stuck Here on Snakes Way  The Redshift  New World Shadows  Beyond  Grey Heavens  The Burning Cold  Origin 
EP:t:   Steal the Light  Slasher 
To/Die/For
| --- | --- |
Studioalbumit:   All Eternity  Epilogue  Jaded  IV  Wounds Wide Open  Samsara  Cult 
Kokoelmat:   Epilogue from the Past 
Singlet:   ”In the Heat of the Night”  ”Hollow Heart”  ”Little Deaths”  ”Like Never Before”  ”Screaming Birds”  ”In Black”
Otto Warmbier

Otto Warmbier (1994 Cincinnati, Ohio – 19. kesäkuuta 2017 Cincinnati, Ohio) oli yhdysvaltalainen opiskelija, jonka pidätys, vankeus ja kuolemaan johtanut vammautuminen Pohjois-Koreassa johti kansainväliseen kiistaan. Warmbier oli kotoisin Wyomingin kaupungista Ohion osavaltiosta.
Tausta

Warmbier valmistui Wyoming High Schoolista vuonna 2013 ja pääsi stipendillä Virginian yliopistoon, jossa hän opiskeli talous- ja kauppatieteitä. Hän liittyi Theta Chi -veljeskuntaan.